1939-ben a 10. hadosztállyal részt vett Lengyelország lerohanásában. 1940. február 6-tól a 10. hadosztály 85. ezredének a parancsnoka. Részt vett Görögország és Kréta elfoglalásában, a légi úton szállított 1. zászlóaljjal ért földet a szigeten. 1942. május 2-án megbízták a 7. Hegyivadász Hadosztály vezetésével Finnországban. Akkor is a Hegyivadász Hadosztály parancsnoka volt, amikor kitört a németek és a finnek között a lappföldi háború. Több kisebb küzdelemben is részt vett, majd kivezette egységét Norvégiába. Egy ideig szabadlábon volt, majd Oslóban fogságba esett. 1975. január 15-én halt meg Ambergben.